Z A P I S N I K

48. sjednica Vijeća Mjesnog odbora Podsused,

u Zagrebu,  11.03.2025.
s početkom u 18.35 sati

NAZOČNI ČLANOVI VIJEĆA:

Željko Šimunović, Ivona Grgurinović, Robert Šafranko, Nikola Bunčić
NENAZOČNI ČLANOVI VIJEĆA: Ljiljana Božanić, Dino Duspara, Petra Brekalo
Predsjedava  Robert Šafranko, predsjednik Vijeća.

Zapisnik vodi: Robert Šafranko
Predsjednik konstatira da su nazočna 4 člana Vijeća, što znači da Vijeće može pravovaljano odlučivati.

Vijećnici su sav materijal za sjednicu dobili putem maila ili osobno na sjednici.

ZAPISNIK s 47. SJEDNICE
Zapisnik s 47. sjednice Vijeća mjesnog odbora Podsused stavljen na usvajanje i usvojen s 4 glasa ZA.
_______________________________________________________________________________________
Predsjednik predlaže dnevni red:
DNEVNI RED:

1. Rezime ostvarenih planova Mjesnog odbora Podsused - što je napravljeno u mandatu.
2. Razno, obavijesti
Vijeće jednoglasno s 4 glasa donosi

Z A K LJ U Č A K

Usvaja se dnevni red.
_______________________________________________________________________________________

Točka 1.  
Rasprava - Rezime ostvarenih planova Mjesnog odbora Podsused - što je napravljeno u mandatu.
U četverogodišnjem mandatu Vijeća mjesnog odbora ostvareno je sljedeće:

REZIME ČETVEROGODIŠNJEG MANDATA MJESNOG ODBORA PODSUSED

DRUŠTVENA I EKOLOŠKA DOGAĐANJA:

• Dvorana MO opremljena novim OLED TV-om za potrebe korisnika i događanja

• Pokretanje Kina u Podsusedu u dvorani Mjesnog odbora - prikazivali smo dokumentarne filmove o povijesti Podsuseda iz Državnog arhiva, filmove iz opusa Zagreb filma o urbanizaciji i životu u Zagrebu u drugoj polovici 20. st., sudjelovali smo u 12. maratonu kratkometražnog filma, Hrvatskog audio vizualnog centra, kada je prikazan i nagrađeni film Nebojše Slijepčevića, Čovjek koji nije mogao šutjeti. a u planu su i filmovi sa Zagreb Film Festivala – program Kina Podsused besplatan je za posjetitelje, a financiran Planom potreba MO Podsused

• Organizacija 2 turistička vođena obilaska Podsuseda po novoobnovljenoj Poučnoj stazi Podsuseda, financirano iz Plana potreba MO Podsused, u planu je dovršetak obnove ostalih ploča na stazi, u suradnji s udrugom Eko 2000, i novi

vođeni turistički obilazak  

• Akcija čišćenja Podsuseda za Dan planeta Zemlje - u suorganizaciji s udrugom Eko 2000 - MO Podsused je financirao opremu i odvoz te osvježenje za sudionike akcije

• Sudjelovanje u akcijama čišćenja organizirane of strane grada

PROJEKTI:

• Očišćena je parcela oko Starog grada Susedgrada od korova i raslinja u suradnji s udrugom Eko 2000 i angažmanom arheologa Ministarstva kulture, svake druge godine mandata, a u planu je nastavak

• Podsusedski trg – proširen nogostup uz knjižnicu radi lakšeg prolaska djece prema školi i realizirana 24 satna rasvjeta u pothodniku Podsused

• Postavljeni su zaštitni stupići radi zabrane parkiranja u zoni pješačkog prelaska kod Konzuma zbog sigurnosti

• Očišćeno je parkiralište kod NK Podsused od olupina i otpada iskrčeno raslinje i obrezano drveće

• Rušenje objekta stare škole, stradale u potresu, II Bizek 2, radi sigurnosti

• Rušenje objekta Mjesnog odbora u Donjem Jareku stradalog u potresu

CESTE

• Asfaltirana Domska ulica od kućnog br. 1 do br. 10

• Asfaltirana Aleja Seljačke bune od kućnog br. 42 do br. 42c

• Asfaltirana Samoborska cesta od Škorpikove do ulice Vučak, u planu je nastavak

• Asfaltirana Aleja Bolonje - južni kolnik od Prigornice do Škorpikove, u planu je ove godine i zapadni kolnik na istoj dionici

• Postavljanje prometnih zrcala na više lokacija, znakova usporenog prometa i ograničenja brzine

UREĐENJE KVARTA:

• Dovršen je Sportsko-rekreacijski park Kupališni put, ugrađeni su novi setovi stolova i klupica, postavljene info table, realizirana je sadnja drveća i grmlja, asfaltirane su staze i uređen okoliš – ove godine se očekuje izgradnja vježbališta za odrasle i postavljanje stolova za stolni tenis

• Kupališni put – izgrađen je ograđeni park za pse sa sjenicom

• Obnovljeno je dječje igralište u Park šumi Susedgrad

• Obnovljeno je dječje igralište kod Konzuma, kao i sportsko vježbalište za odrasle te je ugrađena LED rasvjeta na šetalištu prema vili Hutter

• Ugrađena je amortizirajuća podloga na dječjem igralištu u Parku Blanje iza ambulante

• Ugrađene su klupice i uređene staze na okretištu Samoborska kod autobusne stanice, zasađena nova stabla

• Postavljeni su stalci za bicikle, klamerice, na više lokacija, kod osnovne škole, na Podsusedskom trgu, kod dvorane Sutinska vrela, te je izbetoniran plato i ugrađene su klamerice za bicikle kod pothodnika na okretištu Samoborska radi lakšeg prelaska na javni gradski prijevoz

• Ugrađene su biciklističke rampe na stubištima u pothodnicima kod HŽ stanice Podsused i pothodniku kod stanice Prigornica

• Uređeno je autobusno stajalište s nadstrešnicom prema gradu kod ZET-ove garaže na Samoborskoj cesti

• Postavljene su kante za smeće uz Podsusedsku aleju

• Zamjenjene su oglasne ploče – kod Doma zdravlja, okretište Samoborska

• Postavljanje i kićenje borova svake godine na Podsusedskom trgu i okretištu Samoborska

• Sadnja dva nova bora na istim lokacijama, postavljanje dekorativne rasvjete na postojeći bor
_______________________________________________________________________________________
Sjednica završena u 20.30 sati.

                                
Zagreb, 11.03.2025.
KLASA: 024-08/25-003/611

URBROJ: 251-13-11-13/007-25-2
Zapisnik sastavio predsjednik

Vijeća Mjesnog odbora
Robert Šafranko

Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Mjesnog odbora Podsused te stoga Vijeće nije prihvatilo Zapisnik 48. sjednice.

